Ha de ser elaborat per a les activitats i centres recollits al Decret 30/2015, de 3 de març, pel qual s'aprova el catàleg d'activitats i centres obligats a adoptar mesures d'autoprotecció i es fixa el contingut d'aquestes mesures.
El contingut ha de ser el que s'especifica a l'annex II de l'esmentat decret.
Totes les empreses que disposin de treballadors per compta aliena tenen la obligació d'analitzar les possibles situacions d'emergència i adoptar les mesures per fer-hi front, principalment en matèria de primers auxilis, lluita contra incendis i evacuació dels treballadors.
D'acord amb la Llei 31/1995, de 8 de novembre, de prevenció de riscos laborals, les obligacions generals de l'empresari en matèria d'emergències es poden resumir en:
És el procediment d'actuació que s'ha de seguir en una empresa en cas de que es presentin situacions d'emergència tals com les relacionades amb primers auxilis, incendis o d'altres.
En aquest procediment cal analitzar les possibles situacions d'emergència i adoptar les mesures necessàries en matèria de primers auxilis, lluita contra incendis i evacuació dels treballadors.
És un procediment d'actuació a aplicar per aquelles activitats empresarials i tipus de centres que han d'afrontar situacions de risc i emergència en l'àmbit de la protecció civil, segons el que estableix la Llei 4/1997, de 20 de maig, de protecció civil de Catalunya.
La protecció civil comprèn les accions destinades a protegir les persones, els béns i el medi ambient davant situacions de greu risc col·lectiu, de catàstrofes i de calamitats públiques.
Per tant, el PAU s'aplica quan l'emergència pot afectar no només als treballadors, sinó a altres persones -com poden ser clients, pacients, alumnes, espectadors....- o a l'entorn.
El pla d'emergència ha de ser elaborat per un, o varis, tècnic/s competent/s de la modalitat organitzativa de prevenció de riscos laborals de l'empresa.
El pla d'autoprotecció (PAU) ha de ser elaborat per un tècnic competent acreditat conforme indica l'Ordre IRP/516/2010, de 8 de novembre, que estableix el procediment d'acreditació del personal tècnic competent per a l'elaboració de PAU en l'àmbit de la protecció civil.
En el cas de la indústria extractiva, a part del pla d'emergència i/o del pla d'autoprotecció, cal tenir en compte l'Ordre ITC/101/2006 de 23 de gener, per la que es regula el contingut mínim i l'estructura del document sobre seguretat i salut per a la indústria extractiva, on s'estableix que l'empresari és el responsable de disposar d'un document sobre seguretat i salut que contingui el procés d'elaboració, implantació i la forma d'aplicació de la planificació de l'acció preventiva en la empresa, i on es defineix el contingut d'aquest document.
Es pot fer un document únic fusionant ambdós plans, ja que el contingut del PAU, d'acord amb l'annex II del Decret 30/2015, recull tots els aspectes de contingut que preveu l'article 20 de la Llei 31/1995, de 8 de novembre, de prevenció de riscos laborals.
En cas que el PAU sigui realitzat per un tècnic acreditat que no formi part de la modalitat organitzativa en prevenció de riscos laborals (servei de prevenció propi, aliè...), és necessari que aquest pla sigui revisat, validat i assumit per la modalitat organitzativa en prevenció de riscos laborals, amb l'objectiu de verificar que compleix amb els requisits descrits a l'article 20 de la Llei 31/1995, de 8 de novembre, de prevenció de riscos laborals i que, per tant, que es pot considerar vàlid com a pla d'emergències.
En cas que el PAU sigui realitzat per un tècnic acreditat que formi part de un servei de prevenció propi o mancomunat cal que la realització d'aquest pla no sigui en detriment de la seva dedicació a prevenció de riscos laborals, en ser aquesta dedicació exclusiva, com estableix l'article 15 del Reial decret 39/1997, de 17 de gener, pel que s'aprova el Reglament dels serveis de prevenció, i en ser el PAU un pla de l'àmbit de la protecció civil i per tant no inclòs a les activitats preventives.